Diari Oficial de la Generalitat Valenciana


Sumari del DOGV 3932, del 05-02-2001 (2001/905)

ACORD de 30 de gener de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cheste.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/905


Data del document
:   30-01-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Cheste
    * expropiació
    * administració local

ACORD de 30 de gener de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cheste. [2001/F905]
  
El Govern Valencià, en la reunió del dia 30 de gener de 2001, adoptà l'acord següent:
  
L'Ajuntament de Cheste, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de «Vial Idasa-Sud II fase, connexió amb rotonda a la C-3322».
  
Aquesta declaració d'urgent ocupació es justifica per les següents raons: l'obra de «Vial Idasa-Sud II fase, connexió amb rotonda a la C-3322» ha de realitzar-se amb celeritat, ja que l'obra s'executa per a corregir un punt conflictiu de la circulació viària, que constitueix un perill per a conductors i vianants, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que va resoldre el Ple de la corporació. En l'expedient consten l'aprovació del projecte d'obres, l'informe del tècnic municipal sobre la viabilitat del projecte i la concordança dels béns a expropiar amb el projecte aprovat i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Cheste per a l'execució del projecte de «Vial Idasa-Sud II fase, connexió amb rotonda a la C-3322».
  
Relació de béns afectats
  
Polígon: 33
  
Parcel·la: 157
  
Titular: Caja Rural de Cheste
  
Domicili: Dr. Cajal, 4
  
Superfície afectada: 74,3 m2
  
Superfície total: 2.175 m2
  
Qualificació del sòl: e. lliure zona verda
  
Polígon: 33
  
Parcel·la: 150
  
Titular: Caja Rural de Cheste
  
Domicili: Dr. Cajal, 4
  
Superfície afectada: 843,1 m2
  
Superfície total: 9.653 m2
  
Qualificació del sòl: e. lliure ús col·lectiu
  
Polígon: 33
  
Parcel·la: 159
  
Titular: Caja Rural de Cheste
  
Domicili: Dr. Cajal, 4
  
Superfície afectada: 441 m2
  
Superfície total: 467 m2
  
Qualificació del sòl: e. lliure ús col·lectiu
  
Polígon: 33
  
Parcel·la: 411
  
Titular: Caja Rural de Cheste
  
Domicili: Dr. Cajal, 4
  
Superfície afectada: 177,8 m2
  
Superfície total: 588 m2
  
Qualificació del sòl: e. lliure ús col·lectiu
  
Polígon: 33
  
Titular: Sindicato de Riegos (sèquia)
  
Domicili: Mariana de Pineda, 1
  
Superfície afectada: 71,9 m2
  
Qualificació del sòl: no urbanitzable
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat el recurs administratiu potestatiu de reposició no es podrà interposar el recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/98, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 30 de gener de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO